Številka: 35409-152/2024-2570-12

Datum: 28. 7. 2025

Ministrstvo za okolje, podnebje in energijo izdaja na podlagi 123. in 129. člena Zakona o urejanju prostora (Uradni list RS, št. 199/21, 18/23 - ZDU-1O, 78/23 - ZUNPEOVE, 95/23 - ZIUOPZP, 131/23 - ZORFS, 23/24, 109/24, 25/25 - odl. US) v zadevi ugotavljanja sprejemljivosti vplivov izvedbe plana na okolje za Spremembe in dopolnitve občinskega podrobnega prostorskega načrta za del PPE ST 6-S (vzhodno od Dravograjske ceste) v Mestni občini Maribor, pripravljavcu plana, Mestni občini Maribor, Ulica heroja Staneta 1, 2000 Maribor, naslednje

MNENJE

1. Vplivi izvedbe plana na okolje, ugotovljeni v postopku celovite presoje vplivov na okolje za Spremembe in dopolnitve občinskega podrobnega prostorskega načrta za del PPE ST 6-S (vzhodno od Dravograjske ceste) v Mestni občini Maribor (TIURB d.o.o., št. projekta 20/2021, Maribor, julij 2025) so sprejemljivi ob upoštevanju omilitvenih ukrepov iz okoljskega poročila (Okoljsko poročilo za Spremembe in dopolnitve Občinskega podrobnega prostorskega načrta za del PPE ST 6-S (vzhodno od Dravograjske ceste) v Mestni občini Maribor, LUČKA, okoljske in prostorske študije, Vanja Šendlinger s.p., št. projekta OP-10/23, februar 2025), ki so vključeni v 15., 33. in 34. člen Odloka o spremembah in dopolnitvah odloka o Občinskem podrobnem prostorskem načrtu za del PPE ST 6-S (vzhodno od Dravograjske ceste) v Mestni občini Maribor.
2. V tem postopku stroški niso nastali.

Obrazložitev

I

Pripravljavec plana, Mestna občina Maribor, Ulica heroja Staneta 1, 2000 Maribor, je dne 16. 7. 2025, na Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu: ministrstvo) posredoval vlogo št. 3503-16/2021-63 z dne 15. 7. 2025, s katero je zaprosil za izdajo mnenja o sprejemljivosti vplivov izvedbe Sprememb in dopolnitev občinskega podrobnega prostorskega načrta za del PPE ST 6-S (vzhodno od Dravograjske ceste) v Mestni občini Maribor (v nadaljnjem besedilu: SD OPPN) na okolje po 123. in 129. členu Zakona o urejanju prostora (Uradni list RS, št. 199/21, 18/23 - ZDU-1O, 78/23 - ZUNPEOVE, 95/23 - ZIUOPZP, 131/23 - ZORFS, 23/24, 109/24, 25/25 - odl. US; v nadaljnjem besedilu: ZUreP-3).

Gradivo, predlog Sprememb in dopolnitev občinskega podrobnega prostorskega načrta za del PPE ST 6-S (vzhodno od Dravograjske ceste) v Mestni občini Maribor in predlog okoljskega poročila, je bilo objavljeno na [spletnem strežniku Mestne občine Maribor](https://prostor.maribor.si/prostorski-akti/javne-objave-v-pripravi/objava/1450/272).

Na zgoraj navedenem spletnem strežniku je bilo dostopno naslednje gradivo:

* Predlog Odloka o spremembah in dopolnitvah odloka o občinskem podrobnem prostorskem načrtu za del PPE ST 6-S (vzhodno od Dravograjske ceste) v Mestni občini Maribor (TIURB d.o.o., Maribor, julij 2025);
* predlog Okoljskega poročila za Spremembe in dopolnitve Občinskega podrobnega prostorskega načrta za del PPE ST 6-S (vzhodno od Dravograjske ceste) v Mestni občini Maribor (LUČKA, okoljske in prostorske študije, Vanja Šendlinger s.p., št. projekta OP-10/23, februar 2025);
* Elaborat Spremembe in dopolnitve občinskega podrobnega prostorskega načrta za del PPE ST 6-S (vzhodno od Dravograjske ceste) v Mestni občini Maribor (TIURB d.o.o., št. projekta 20/2021, Maribor, julij 2025).

II

Za predmetne SD OPPN je bilo izdelano okoljsko poročilo - Okoljsko poročilo za Spremembe in dopolnitve Občinskega podrobnega prostorskega načrta za del PPE ST 6-S (vzhodno od Dravograjske ceste) v Mestni občini Maribor (LUČKA, okoljske in prostorske študije, Vanja Šendlinger s.p., št. projekta OP-10/23, februar 2025). Ministrstvo je v postopku izdalo mnenje št. 35409-152/2024-2570-10 z dne 26. 3. 2025, da je okoljsko poročilo ustrezno.

Okoljsko poročilo in dopolnjen osnutek SD OPPN sta bila javno razgrnjena v času od 29. 5. 2025 do 4. 7. 2025, v prostorih Mestne četrti Studenci, Šarhova ulica 53a, Maribor, ter v prostorih Sektorja za urejanje prostora, Grajska ulica 7, Maribor. Digitalno gradivo dopolnjenega osnutka Sprememb in dopolnitev občinskega podrobnega prostorskega načrta za del PPE ST 6-S (vzhodno od Dravograjske ceste) v Mestni občini Maribor in okoljskega poročila je bilo dostopno na spletni strani Mestne občine Maribor, na naslovu:

<https://prostor.maribor.si/prostorski-akti/javne-razgrnitve/objava/1450/284>.

V času javne razgrnitve in javne obravnave javnost ni podala pripomb na razgrnjeno gradivo.

III

Po določilu 123. člena ZUreP-3 občina, po objavi predloga plana in predloga okoljskega poročila, pozove ministrstvo, pristojno za celovito presojo vplivov na okolje, da v 45 dneh ugotovi, ali so vplivi izvedbe predloga plana na okolje sprejemljivi. Ministrstvo, pristojno za celovito presojo vplivov na okolje, pri tem, kot posvetovanje z organi, ki jih zadevajo okoljski vplivi, upošteva tudi mnenja tistih državnih nosilcev urejanja prostora, ki sodelujejo pri celoviti presoji vplivov na okolje.

Ministrstvo je v postopku ugotavljanja sprejemljivosti vplivov SD OPPN na okolje pridobilo mnenja nosilcev urejanja prostora in organizacij, ki sodelujejo v postopku celovite presoje vplivov na okolje, in sicer mnenje Ministrstva za zdravje, Direktorata za javno zdravje, s priloženim mnenjem Nacionalnega laboratorija za zdravje, okolje in hrano.

Ministrstvo za zdravje, Direktorat za javno zdravje, je v mnenju št. 354-115/2024-17 z dne 19. 3. 2025, priložilo strokovno mnenje Nacionalnega laboratorija za zdravje, okolje in hrano št. 2940-09/1649-25/NP-3870507-11 z dne 13. 3. 2025, s katerim v celoti soglaša, in v katerem je navedeno, da je predmetni plan s stališča varovanja zdravja ljudi pred vplivi iz okolja sprejemljiv.

IV

Po 22. členu Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05 in 44/22 - ZVO-2; v nadaljnjem besedilu Uredba o okoljskem poročilu) se odločitev, da plan ne bo škodljivo vplival na uresničevanje okoljskih ciljev, sprejme na podlagi okoljskega poročila in vrednotenja vplivov plana na uresničevanje okoljskih ciljev plana.

Skladno z določili 11. člena Uredbe o okoljskem poročilu se vrednotenje vplivov plana na uresničevanje okoljskih ciljev plana ugotavlja v naslednjih velikostnih razredih:

* razred A: ni vpliva oziroma je pozitiven vpliv;
* razred B: vpliv je nebistven;
* razred C: vpliv je nebistven zaradi izvedbe omilitvenih ukrepov;
* razred D: vpliv je bistven;
* razred E: vpliv je uničujoč;
* razred X: ugotavljanje vpliva ni možno.

Uredba o okoljskem poročilu v drugem odstavku 11. člena nadalje določa, da so vplivi izvedbe plana za uresničevanje okoljskih ciljev plana sprejemljivi, če se podocene za katerokoli posledico plana uvrstijo v velikostni razred A, B ali C, oziroma v tretjem odstavku istega člena določa, da vplivi izvedbe plana za uresničevanje okoljskih ciljev plana niso sprejemljivi, če se podocene za katerokoli posledico uvrstijo v velikostni razred D ali E.

Okoljska presoja je pokazala, da bo izvedba SD OPPN imela nebistven vpliv (ocena B) na uresničevanje okoljskega cilja Zagotavljanje zadostne celoletne osončenosti bivalnih prostorov. Na uresničevanje okoljskega cilja Ohranjanje in zmanjšanje obremenitve prebivalcev s hrupom in okoljskega cilja Zagotavljanje zdravega življenjskega sloga, bo imela izvedba SD OPPN nebistven vpliv, v kolikor bodo izvedeni omilitveni ukrepi (ocena C).

Iz okoljskega poročila, ki mu ministrstvo ob prejetih pozitivnih mnenjih Ministrstva za zdravje in Nacionalnega laboratorija za zdravje, okolje in hrano sledi, izhaja, da so vplivi predmetnih SD OPPN na okolje, sprejemljivi.

V

Po pregledu celotnega gradiva in na podlagi prejetih pozitivnih mnenj nosilcev urejanja prostora in organizacij, ki sodelujejo v postopku celovite presoje vplivov na okolje, je ugotovljeno, da so vplivi izvedbe SD OPPN na okolje, obravnavani v okoljskem poročilu, nebistveni ob izvedbi omilitvenih ukrepov.

Iz mnenj nosilcev urejanja prostora in organizacij, ki sodelujejo v postopku celovite presoje vplivov na okolje, k predmetnim SD OPPN sledi, da so vplivi izvedbe plana na okolje sprejemljivi, s čimer se strinja tudi ministrstvo. Skladno z navedenim ministrstvo meni, da so vplivi izvedbe SD OPPN na okolje sprejemljivi.

Skladno s šestim odstavkom 22. člena Uredbe o okoljskem poročilu morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Omilitveni ukrepi so smiselno vključeni v predlog odloka o SD OPPN v 15., 33., in 34. členu.

Spremljanje stanja se izvaja v skladu s področnimi predpisi.

V tem postopku posebni stroški niso nastali, zato je ministrstvo odločilo tako, kot izhaja iz točke 2 izreka tega mnenja.

|  |  |  |
| --- | --- | --- |
| Pripravila:  mag. Alenka Cof  Podsekretarka |  | mag. Tanja Bolte  Generalna direktorica Direktorata za okolje |

Vročiti (elektronsko):

* Mestna občina Maribor, Mestna uprava, Urad za komunalo, promet in prostor, Sektor za urejanje prostora, Ulica heroja Staneta 1, 2000 Maribor, [mestna.obcina@maribor.si](mailto:mestna.obcina@maribor.si)

V vednost (elektronsko):

* Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)